RAGNI BIRMANI 137 
tudinalibus (vel sulco tenui recurvo) in tres partes divisa est: 
antice, ubi foveolas illas limitat, in medio quasi dentem parvum 
(partem septi) format haec pars vulvae. 
Color. — Cephalothorax plus minus pallide fusco-testaceus , 
nonnumquam fuscus est, parte cephalica interdum infuscata, 
limbo laterali partis thoracicae plerumque nigricanti vel fusco. 
Sternum fusco-testaceum, summo margine nigricanti, nigro-pi- 
losum. Mandibulae fusco-testaceae vel testaceae, apice plus minus 
late nigricantes. Maxillae et labium plerumque nigricantia. Palpe 
fusco-testacei vel testacei, apice infuscati vel nigri. Pedes quoque 
clarius vel obscurius fusco-testacei, nigro-annulati, tarsis et me- 
tatarsis fuscis vel nigricantibus; femora et tibiae sex anteriores 
apice minus late nigra sunt, tibiae 4 paris nigrae et dense 
et longe nigro-pilosae, basi excepta, ubi annulo sat lato fusco- 
testaceo sunt cinctae; patellae apice nigricantes videntur quoque. 
Interdum tibiae vestigia annulorum binorum pallidorum osten- 
dunt. Abdominis dorsum, quod pallidum est, aureum vel argen- 
teum, lineas tres longitudinales nigras posteriora versus sensim 
paullo appropinquantes ostendit, quarum media ramulis tribus 
obliquis utrinque cum lateralibus duabus conjuncta est, ita areas 
duas pallidas interjectas in series duas macularum aurearum vel 
argentearum paullo obliquarum utrinque quattuor dividens, re- 
manenti nigra macula sat magna antice truncata, apicem dorsi 
occupanti. Latera dorsi a serie macularum triangularum (vel 
a fascia infra profundissime dentata) aurearum vel argentearum 
occupantur, quarum prima longe deorsum et retro producta est; 
inferius, in lateribus, macula pallida prope scuta pulmonalia 
conspicitur, aliaeque paucae in fasciam brevem dentatam coalitae , 
versus mamillas sitae. Tubercula humeralia nigra vel nigri- 
cantia linea incurva inaequali pallida (ramulum parvum retro 
directum in medio lateris abdominis, antice, plerumque emitten- 
tem) extus cincta sunt; sub his tuberculis ut inter ea decli- 
vitas antica pallida est. Venter niger vel fuscus, fasciis duabus 
longitudinalibus parallelis luteis ornatus, quarum apices in ma- 
culas duas paullo ante mamillas sitas abrupti sunt; declivitas 
abdominis postica nigra vel nigricans plerumque maculas parvas 
